als_Latn dik_Latn sag_Latn
Asport –
Shkruan: Adriatik Mema
Adnan,
Degjoje thirrjen e gjakut tënd, dëgjoje thirrjen e legjionareve shqiptarë, qe dikur e merrnin bukën me vete vetëm e vetëm që të luanin me ngjyrat Kuq e Zi.
Dëgjoje thirrjen e luftëtarëve shqiptarë, e kapitenit shqiptar, Lorik Canës që është simbol i kësaj Kombëtareje, që ka luajtur me ekipet me të mira europiane dhe s’u tundua asnjëherë nga ngjyrat e flamujve të tjerë.
Dëgjoje thirrjen e tij kur thotë se ti s’ke nevojë për famë tashmë, por ke nevojë për oksigjenin e gjakut tënd, Kombëtares Shkabëzezë, ke nevojë të dëgjosh këngën “O sa mirë me qenë shqiptar!”.
Dëgjoje thirrjen e djemëve kuq e zinjë që për herë të parë janë mbledhur të gjithë bashkë nga të gjitha trojet shqiptare e po luftojnë t’ia ngrenë çerdhen shqiponjës në majën e futbollit botëror.
Dëgjoje thirrjen e tokës mëmë dhe mos rend si të tjerët kundër rrymës.
Dëgjoje thirrjen e mijëra tifozëve, që me zemër në dorë, me sakrifica të panumërta, brenda dhe jashtë Shqipërisë nuk kanë reshtur së përkrahuri Kombëtaren e tyre edhe në ditët më të vështira, e jo tani që pretendon për në botëror.
Dëgjoje thirrjen e atyre që të luten t’i bashkohesh flotës Kuq e zi.
Dëgjoje thirrjen e atyre që e patën ëndërr ta shihnin Kombëtaren e tyre në një kompeticion evropian apo botëror, por s’jetojnë më.
Dëgjoje thirrjen e djaloshit shqiptar, Gramoz Palushi, që u vra pabesisht nga grekët pse po festonte fitoren e Kombëtares duke tundur flamurin Kuq e Zi.
Dëgjoje thirrjen e atyre njerëzve të ndershëm, që harxhojnë edhe lekët e bukës së gojës për të blerë një biletë për të parë Kombëtaren e tyre.
Jepi krahë ëndrrës së mijëra të rinjve që shohin te ty modelin më të bukur për t’u ndjekur.
Jepu shpresë shqiptarëve të besojnë se edhe ata mund të shkojnë një ditë në botëror.
Bashkohu edhe ti me zemrat Kuq e Zi, bashkohu me ëndrrën e miliona shqiptarëve.
Jep edhe ti kontributin tënd dhe ke për të parë se do të jesh idhulli i shqiptarëve.
You must be logged in to post a comment Login
mlt_Latn als_Latn min_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn